Коронавируспен күрес: ҰБТ-да түлектер арасында 2 метр қашықтық сақталады
DATE: 13:08, 23 Сәуір 2020 | GMT +5
TITLE: Коронавируспен күрес: ҰБТ-да түлектер арасында 2 метр қашықтық сақталады
URL: https://kaz.inform.kz/news/koronaviruspen-kures-ubt-da-tulekter-arasynda-2-metr-kashyktyk-saktalady_a3641676/
META: DATE: 13:08, 23 Сәуір 2020 | GMT +5
TOTAL WORDS: 123
AUTHOR(S):
TEXT: Бұл туралы ҚР Білім және ғылым министрлігінің Ұлттық тестілеу орталығының директоры Дидар Смағұлов мәлімдеді. «Тестілеу мерзімі әзірге өзгеріссіз қалып отыр. Оны маусымның 22-сінде бастаймыз деп жоспарлап отырмыз. Егер пандемия салдарынан жағдай өзгерер болса, бұл мерзімді қарастырып, тағы екі аптаға созуымыз мүмкін», - деді Дидар Смағұлов ҚазАқпарат тілшісіне берген жауабында. Сонымен бірге, биылғы тестілеуде түлектердің дене қызуын өлшеу, аудиториядағы адам санын азайту сынды қауіпсіздік шаралары қарастырылады. «Тестілеуде әдетте бір аудиторияда 100-150 адам отыратын. Қазір 50 адамнан отырғызуды ұйғардық. Эпидемиологиялық жағдай қиындаса, 30 адамнан, тіпті 25 адамнан қалдырамыз. Әр түлектің айналасында 2-2, 5 метр қашықтық сақталуы керек. Ол үшін аудандарда ғимарат жеткілікті, барлығын есептеп шықтық. Еш қиындық болмайды», - деді Д. Смағұлов. Бұған дейін Дидар Смағұлов ҰБТ-ға 11-сыныптың төртінші тоқсанынан жаңа сұрақтар болмайтынын түсіндірген еді
